กสิกรจับกลุ่มเศรษฐีส่องการลงทุนนอก
แบงก์กสิกรรุกจับลูกค้า ไฮเอนด์ ท่องอิสราเอล ศึกษาเทคโนโลยีดิจิทัลเพื่อต่อยอดธุรกิจสร้างผลตอบแทน
19 ม.ค. 2562

แบงก์กสิกรรุกจับลูกค้า ไฮเอนด์ ท่องอิสราเอล ศึกษาเทคโนโลยีดิจิทัลเพื่อต่อยอดธุรกิจสร้างผลตอบแทน
นายจิรวัฒน์ สุภรณ์ไพบูลย์  Private  banking group head ธนาคารกสิกรไทย เปิดเผยว่า ธนาคารได้เน้นการให้ความสำคัญเรื่องการปรับเปลี่ยนเพื่อเข้าสู่ดิจิทัล (Digital Transformation) ทำให้พฤติกรรมของผู้บริโภคเปลี่ยนไปจากยุคก่อนหน้านี้ มีการนำเอาเทคโนโลยีแพลตฟอร์มมาใช้เพื่อเพิ่มความสะดวกรวดเร็วในการทำธุรกิจมากขึ้น
ทั้งนี้ เพื่อให้ลูกค้าของธนาคารได้เปิดใจและรับเอาความรู้เรื่องดิจิทัลมาใช้ให้ทันท่วงทีกับการเปลี่ยนแปลงที่เกิดขึ้น ในช่วงเดือน มี.ค.นี้ ธนาคารจะนำลูกค้าไปศึกษาดูงาน บริษัทกลุ่มสตาร์ทอัพ ที่เกี่ยวข้องกับเทคโนโลยีทางการเงิน โดยเฉพาะในด้านฟินเทค การนำปัญญาประดิษฐ์มาใช้ การพัฒนาด้านโลจิสติกส์ การทำดิจิทัลมาร์เก็ตติ้ง ตลอดห่วงโซ่การผลิต ที่เมืองเทลอาวีฟ ประเทศอิสราเอล ซึ่งเป็นผู้นำในเรื่องเทคโนโลยีและนวัตกรรมที่ทันสมัยและได้รับความสนใจจากทั่วโลก ซึ่งอาจจะทำให้ลูกค้ามองเห็นโอกาสการต่อยอดธุรกิจ และการร่วมทุนกันระหว่างกลุ่มลูกค้าและกลุ่มสตาร์ทอัพเกิดขึ้นได้